
Rhan A
Mae gwasanaeth sgrinio cyffredinol ar gyfer babanod newydd-anedig ar gael er mwyn canfod nam ar y clyw.  Mae'r prawf sgrinio clyw babanod yn helpu i nodi babanod sydd wedi colli eu clyw yn barhaol mor gynnar â phosibl.  Mae hyn yn golygu y gall rhieni gael y cymorth a'r cyngor sydd eu hangen arnynt o'r dechrau (World Health Organization, 2009).  Serch hynny, yn ôl Anderson (2011) hyd yn oed gyda sgrinio clyw babanod, ni fydd yr holl blant sydd â nam addysgol sylweddol yn cael eu hadnabod.  Yn ôl ymchwil gan National Institute on Deafness and Other Communication Disorders (2016) mae 3 mewn 1000 yn debygol o gael diagnosis yn fuan ar ôl genedigaeth gyda lefel ganfyddadwy o nam ar y clyw yn un neu'r ddau glust.  Er bod y syniad o sgrinio cyffredinol yn ffenomen newydd, mae ymchwil wedi archwilio effaith ymyrraeth gynnar a sgrinio ar gyfer plant sydd wedi colli eu clyw.  Credai Calderon (1998) bod rhan fwyaf o weithwyr proffesiynol yn y maes yn teimlo'n gryf bod adnabod colli clyw yn gynnar a gweithredu ymyriad yn gynnar yn gwella datblygiad cymdeithasol, cyfathrebol ac academaidd y plentyn.  Gall ymyrraeth gynnar ganolbwyntio ar adferiad problemau datblygiadol sydd bodoli eisoes neu atal nhw rhag dechrau.  Felly, pan mae'r amser yn dod i rieni sydd a phlant efo nam clyw i ddod i benderfyniad i ba ysgol i ddanfon ei blentyn gall fod yn benderfyniad anodd ond hefyd yn hollbwysig.  
Yn ôl British Association of Teachers of the Deaf (2016) mae nifer yr ysgolion byddar yn lleihau.  Gall hyn fod efallai o ganlyniad Adroddiad Warnock (1978), lle wnaeth Mary Warnock ymladd rhag atal plant gyda anghenion dysgu ychwanegol (ADY) fynd i sefydliadau ac rhoi yr hawl iddynt fynychu ysgoion prif ffrwd.  Yn ogystal a hyn nodwyd Llywodraeth Cymru (2019) bod cau ysgolion i'r byddar yn rhannol gysylltiedig ag effeithiolrwydd cynyddol datblygiadau technolegol sydd ar gael i blant a phobl ifanc fyddar, megis, cymhorthion clywed, mewnblaniadau Cochlear.  Cymeradwywyd y mewnblaniadau Cochlear am y tro cyntaf yng nghanol yr 1980au er mwyn trin colli clyw mewn oedolion.  Ers y flwyddyn 2000, mae mewnblaniadau Cochlear wedi cael eu cymeradwyo ar gyfer eu defnyddio mewn plant cymwys sydd yn dechrau yn 12 mis oed ac wedi profi bod yr ymmarraeth cynnar yma yn hamlygu’r plant i synau yn ystod y cyfnod gorau posibl i ddatblygu sgiliau lleferydd ac iaith (National Institute on Deafness and Other Communication Disorders, 2017).  O ganlyniad i hyn mae ymchwil gan Semenov et al.  (2103) yn cadarnhau bod 81 y cant o blant sydd yn derbyn mewnblaniad mewn Cochlear yn gynnar, yn mynychu ysgolion prif ffrwd.  Serch hynny, yng Nghymru mae 8 y cant yn mynychu ysgolion prif ffrwd gyda darpariaeth adnoddau, ac mae 10 y cant yn mynychu ysgolion arbennig nid yn benodol ar gyfer plant fyddar (CRIDE, 2018).  Felly, mae'n werth nodi yma nad oes ysgolion ar gyfer pobl fyddar yng Nghymru. 
Gan ystyried Adroddiad Warnock (1978) roedd yn bwysig bod plant gyda ADY yn cael mynediad i ysgolion brif ffrwd.  Fodd bynnag, yn 2005 fe sylweddolodd Mary Warnock, ar ôl trafod ac ystyried y straen a’r heriau oedd yr athrawon ac ymarferwyr yn eu hwynebu wrth weithio gyda phlant ac ADY, ei bod hi wedi gwneud camsyniad.  Mae hi bellach yn credu nid dim ond ysgolion prif ffrwd sydd yn perthnasol i bob plentyn gan fod materion gofal iechyd yn effeithio ar bob dysgwr yn unigol felly, mae mae hi nawr yn ystyried bod angen beth sydd orau i’r plentyn (BBC News, 2005).  Mae'r cynhadledd byd UNESCO 1994 yn Salamanca, yn amlygu ymhellach ymrwymiadau Llywodraethau'r byd i gynhwysiant a'r Llywodraeth y DU 1997 a gyhoeddwyd “Excellence for all Children: Meeting Special Educational Needs” a nododd ei haddewid ynghylch cynnwys disgyblion ADY (DfEE, 1997).  Mae’r Ddeddf Anghenion Addysgol Arbennig ac Anabledd (2001) hefyd yn cryfhau hawliau disgyblion ADY i gael addysg brif ffrwd.  Felly, drwy ystyried hyn, nid yw Cymru yn rhoi dewis cynhwysfawr iawn i rieni plant ag ADY os ydynt o'r farn nid anfon eu plentyn i'r brif ffrwd yw'r dewis gorau i'w plentyn er mwyn cyrraedd eu llawn botensial.  Nodwyd yn Erthygl 18 o Gonfensiwn y Cenhedloedd Unedig ar Hawliau’r Plentyn (1989) fe ddylen ystyried beth sydd orau i blentyn bob amser.    Wrth i rhiant ystyried y gorau i’w plentyn gall hyn fod yn rhwystr gan y bydd yn rhaid iddynt deithio pellter hir neu efallai gwahânu oddi wrth aelodau eraill o'u teuluoedd er mwyn cael y gorau ar gyfer eu plentyn.  Fodd bynnag, mae National Deaf Children’s Society (2020) yn nodi bod gan blant byddar y potensial i gyflawni ar yr un lefel â'u cyfoedion sydd yn clywed, o gael y cymorth cywir i gael mynediad i'r cwricwlwm.  Pwysleisiwyd Dewis Cymru (2020) hefyd y gellir addysgu mwyafrif o blant sydd gyda ADY mewn lleoliadau prif ffrwd.  Felly, gan bod dim ysgolion penodol ar gyfer blant byddar mae angen i ysgolion prif ffrwd sicrhau eu bod yn darparu ymyrraeth effeithiol o ran gwireddu canlyniadau cadarnhaol i blant â nam ar eu clyw.  
Mae ymchwil gan Siraj-Blatchford et al. (2008) gyda chyswllt cryf iawn rhwng cymwysterau uchel yn cyfoethogu ymyrraeth cynnar.  Cytunwyd Nutbrown et al. (2013) dylai’r ymarferwyr cael y dealltwriaeth a cymwysterau perthnasol.  Pan fydd plentyn â nam ar ei glyw yn mynychu lleoliad cyfrifoldeb y lleoliad yw i sicrhau bod trefniadau yn eu lle.  Mae Llywodraeth Cymru (2016) yn annog hyn i ddigwydd wrth nodi bod cyn i leoliad gymryd cyfrifoldeb plentyn ag ADY, dylai sicrhau bod staff ar gael i gefnogi dysgwyr a bod rhaid iddynt dderbyn hyfforddiant digonol ac addas.  Mae’r cyfrifoldeb yma yn cael ei rhoi ar yr unigolyn a gynhelir ddynodi i fod yn CADY sydd yn orfodol ym mhob ysgol o dan Deddf Addysg (1996).  Roedd Deddf Plant a Theuluoedd 2014 yn gwella'r ddarpariaeth addysgol ar gyfer disgyblion ADY ymhellach.  Rhaid i athrawon neu yr ymarferwyr, sydd yn gyfrifol o ddydd i ddydd am ddarparu darpariaeth ADY, sicrhau bod y plentyn yn cymryd rhan yng ngweithgareddau'r ysgol ynghyd â phlant nad oes ganddynt anghenion addysgol arbennig.  Y ffordd o wneud hyn sydd yn cyd-fynd ag adran chwech o'r Cod Ymarfer yw drwy asesu, cynllunio, gwneud ac adolygu'n rheolaidd y cymorth y maent yn ei gynnig i blentyn byddar, er mwyn sicrhau ei fod yn cyflawni canlyniadau rhagorol DfE a DoH, 2015.















Rhan B
Mae sawl rhwystr mewn perthynas â phlant ag anawsterau clyw sydd yn mynychu ysgolion prif ffrwd.  Fodd bynnag, yn yr adran hon yr wyf yn mynd i ganolbwyntio ar rhwystrau sydd yn cael eu greu oherwydd diffyg hyfforddiant i ymarferwyr a phroblemau acwsteg.
Cytunwyd Eriks-Brophy a Whittingham (2013) a Salter et al. (2017) bod agweddau ymarferwyr yn ganolog i addysg gynhwysol a bod disgwyliadau ymarferwyr yn gallu effeithio ar ganlyniadau disgyblion.  Yn eu hastudiaeth, canfu Eriks-Brophy a Whittingham (2013) fod ymarferwyr yn meddu ar farn gadarnhaol a'u bod yn wybodus am ddiwallu anghenion eu disgyblion byddar.  Serch hynny, canfu Eriks-Brophy a Whittingham (2013) y gallai ffactorau amgylcheddol effeithio ar agweddau cadarnhaol ymarferwyr.  Maent yn mynnu y gallai lefelau cymorth, megis amser cynllunio ychwanegol er mwyn gawhaniaethu, gyfrannu at deilliannau ymarferwyr.  Dim ond os bydd cyllidebau ysgolion yn caniatáu hynny y gellid darparu ar gyfer ffactorau o'r fath.  Ond, yn ôl Emmott (2016) fyddai'n anodd ei gyflawni yn yr oes bresennol oherwydd bob blwyddyn, mae cyllidebau ysgolion yn mynd yn fwy cyfyngol ac yn parhau i ostwng yn sylweddol.  
Gan fod cyllidebau ysgolion yn gostwn, gall hyn cael effaith ar faint o hyfforddiant y mae ymarferwyr yn eu gael ar gyfer cefnogi plant byddar.  Er bod athrawon a cynorthwywyr wedi llwyddo i gyrraedd lefel eu swydd drwy hyfforddi, dadlau nifer o awduron nad yw’r hyfforddiant yn paratoi nhw i gynnwys disgyblion ADY (Paju et al., 2016; Mulholland ac o'connor, 2016; EriksBrophy a Whittingham, 2013).  Fodd bynnag, wrth hyfforddi un deg pedwar mlynedd yn ôl, nid oedd gan yr ymchwilydd yma unrhyw sesiynau ar fyddardod. O ystyried yr ymgyrch barhaus tuag at gynhwysiant a'r Cod Ymarfer Anghenion Addysgol Arbennig (DfE a DoH, 2015), mae'n bosibl bod ymarferwyr sydd wedi cael eu hyfforddi yn ddiweddar wedi dysgu mwy am ADY nag o'r blaen.  Serch hynny, o ystyried yr achosion isel o fyddardod (NatSIP, 2012), gellid tybio hefyd fod hyfforddiant ymarferwyr yn fwy tebygol o ganolbwyntio ar ADY uwch neu sydd yn fwy cyffredin nag fyddardod.  Drwy brofiad personol, gallaf uniaethu â hyn.  Pan dechreuodd plentyn byddar yn y dosbarth roeddwn yn gweithio ynddo, doedd gen i ddim profiad blaenorol o weithio gyda phlentyn byddar o gwbwl.  O ganlyniad o ddim cael hyfforddiant cywir gall hyn arwain at brofiadau negyddol.  Credau Vermeulen et al. (2012) gallai athrawon sydd â phrofiadau negyddol o weithio gyda phlant byddar briodoli yr un nodweddion i ddisgyblion y dyfodol.  Credau Vermeulen et al. hefyd y gall ymarferwyr ddatblygu agweddau negyddol at ddisgyblion aflonyddgar canfyddedig, a allai, er enghraifft, fod o ganlyniad i ddisgyblion byddar yn brwydro yn erbyn sŵn cefndirol.  Felly, gellid creu emosiynau negyddol gan nad yw ymarferwyr wedi deall anghenion eu disgyblion yn llawn. Er mwyn hybu i leihau y rhwystr yma o ymarferwyr ddim yn cael digon o hyfforddiant i ddatblygu eu dealltwriaeth am nam clyw, mae’r deddf newydd Anghenion Dysgu Ychwanegol a'r Tribiwnlys Addysg Cymru (2018), a fydd yn gyfreithlon erbyn 2021, yn nodi dylai bob ymarferwyr yn eu lleoliad cael yr hyfforddiant sydd angen arnynt er mwyn iddynt allu diwallu anghenion y disgyblion.  Fydd y newidiadau yma yn sicrhau bod pawb yn y lleoliad yn deall ac yn derbyn yr un gwybodaeth a dealltwriaeth am yr anabledd nam clyw.  Efallai ar hyn o bryd (os yn ffodus) mai dim ond un aelod o staff sydd yn cael mynychu hyfforddiant ac felly mae'n gorfod dod yn ôl a rhannu'r wybodaeth ag eraill.  Drwy wneud hyn gallai'r wybodaeth gael eu dihonglu yn anghywir.  Mae Estyn (2018) yn cefnogi y newidiadau newydd yma.  Serch hynny, ma nhw yn cwestiynnu sut mae’r ysgolion a staff yn mynd i gael eu cefnogi yn ariannol i wneud y newidiadau yma yn peth positif i blant.  Mae dull Reggio Emelia o'r farn y dylai ymarferyddion addasu i helpu datblygu plant (Kay, 2016).  Er mwyn hybu a helpu oedolion i addasu fydd hyfforddiant yn fuddiol 
Mae acwsteg yn aml yn rhwystr yn yr ystafell ddosbarth.  Yr oedd astudiaeth a gynhaliwyd gan Sala a Rantalan (2016) yn cadarnhau bod gormod o ystafelloedd dosbarth yn rhy swnllyd o lawer.  Mesurwyd y sŵn yn ystod gwers reolaidd mewn ysgol gynradd ar lefelau tua 50 desibel.  Awgryma Friedman (2019) na ddylai'r dosbarth ymestyn lefel sŵn 35 desibel y tu mewn i'r ystafell ddosbarth.  Pan geir desibel uchel o sŵn, mae hyn yn golygu bod yn rhaid i ymarferwyr yrru eu lleisiau i'r lefelau uchaf anghynaliadwy yn aml, 65 desibel, i gael eu clywed yn glir.  
Yn ôl ymchwil gan Klatte (2010) mae plant o'r ystafelloedd dosbarth sydd ag acwsteg wael yn waeth mewn tasg prosesu ffonolegol.  Mewn lleoliadau addysgol fel ysgolion, cyflwynir gwybodaeth yn bennaf ar lafar i'r dysgwyr.  O ganlyniad i hyn, mae gwrando yn rhagamod pwysig ar gyfer dysgu llwyddiannus, ac mae'r amodau acwstig y mae cyfarwyddyd yn digwydd oddi mewn iddynt yn chwarae rhan bwysig mewn hwyluso dysgu.  Darganfyddwyd Klatte (2010) hefyd bod perthynas rhwng y plant ac ymarferwyr yn llai cadarnhaol na phlant o'r ystafelloedd dosbarth ag acwsteg dda.  Felly mae'r ymchwil yn tanlinellu pwysigrwydd amodau acwstig da mewn ystafelloedd dosbarth ysgolion elfennol.  Gall plant o'r ystafelloedd dosbarth sydd ag acwsteg wael yn teimlo'n fwy cythruddo oherwydd sŵn yn yr ystafell ddosbarth na phlant o'r ystafelloedd dosbarth ag acwsteg dda.   Gwnaeth Haines et al.  (2001) ddamcaniaethu bod plant o ystafelloedd dosbarth sydd ag acwsteg wael yn teimlo yn fwy aflonydd oherwydd sŵn yn yr ystafell ddosbarth na phlant o'r ystafelloedd dosbarth ag acwsteg dda.  Cytunwyd Dockrell a Shield (2014) efo hyn gan eu bod nhw’n nodi bod plant y mae eu hysgolion wedi eu lleoli mewn ardaloedd sŵn diwydiannol neu draffig wedi nodi eu bod yn fwy annifyr o'u cymharu â phlant o ysgolion tawelach. Serch hynny, nid oes yr un astudiaeth wedi mynd i'r afael eto ag effeithiau gwrth-droi yn yr ystafell ddosbarth ar anodi plant oherwydd sŵn dan do.  
I ymarferwyr, mae hyfforddi mewn ystafelloedd swnllyd a gwrthun yn golygu siarad yn barhaol â llais uchel, tasg sydd yn mynd yn anodd ar ôl amser.  Mae'r llif addysgu yn cael ei dorri drwy ailadrodd gwybodaeth yn aml a rhybuddion i blant fod yn dawel.  Ni fydd sefyllfa o'r fath yn meithrin ymddygiad cyfeillgar ac amyneddgar wrth ddelio â phlant. Yn unol â hyn, mae ymarferwyr mewn ysgolion swnllyd yn nodi mwy o flinder, diflastod a llai o amynedd i gymharu ag ymarferwyr o ysgolion tawelach (Evans a Hygge, 2000).  Mae trin plant yn llai ffafriol neu yn wahanol i blant eraill oherwydd eu anabledd yn anghyfreithlon (Equality and Human Rights Commission, 2018).  I'r plant, mae gwrando yn dod yn fwy diwaith, ac mae sŵn yn gwneud canolbwyntio a gwaith meddwl yn anoddach.  O ganlyniad i hynny, gall plant deimlo eu bod yn cael eu trin yn annheg gan yr ymarferwr, gan eu bod yn cael eu beio am sŵn gormodol, er eu bod yn ceisio bod yn ddigynnwrf.  Ar y cyfan, gall hyn gyfrannu at awyrgylch o densiwn ac amharodrwydd i ddysgu (Edwards, 2018).
Mae'r Undeb Addysg Genedlaethol (2019) yn nodi nad yw hen adeiladau ysgol yn bodloni safonau acwstig.  Serch hynny, mae National Deaf Children’s Society Cymru (2019) yn datgelu bod rheoliadau acwstig ar gyfer adeiladau ysgol newydd hefyd yn cael eu hanwybyddu yn aml, gan adael plant ledled Cymru yn brwydro i ddysgu mewn ystafell ddosbarth swnllyd sydd yn atseinio.  Nodwyd yn Erthygl 29 o Gonfensiwn y Cenhedloedd Unedig ar Hawliau Plentyn (1989) fod plant yn haeddu pob cyfle i gyflawni eu potensial academaidd llawn.  Cytunwyd Aelod o Gynulliad Joyce Watson gyda’r hawl yma felly, mae hi wedi galw ar aelodau eraill y cynulliad i ymuno mewn campiaith i gefnogi acwsteg dda mewn adeiladau ysgolion newydd (Watson, 2012).  Mae gan bob plentyn hawl i addysg briodol ac effeithlon yn ei ysgol brif ffrwd leol.  Mae'r hawl i gael addysg gynhwysol wedi'i datgan yn glir yn Erthygl 24 o Gonfensiwn y Cenhedloedd Unedig ar Hawliau Pobl ag Anableddau 2006.



Rhan C
Yn yr ysgol efallai na fydd plentyn yn rhagweithiol o ran rhybuddio staff pan fydd ei batri cymorth clywed yn fflat, neu efallai na fydd plentyn yn gwarchod ei fewnblaniad yn ei gymorth clywed neu ei fewnblannu ar y Cochlear yn annibynnol.  Gallai hyn ddangos bod eu clyw wedi dirywio ac na allant ei adnabod gyda'i chymorth clywed. 
Mae gwiriadau seicoacwstig ac electroacwstig yn cynnig cipolwg i weld a yw'r cymorth clywed yn perfformio yn ôl y disgwyl ac a oes angen cysylltu â'r clinig awdioleg.  Mae rheoli awdioleg yn dda yn hanfodol i'r broses o ddatblygu gwrando, iaith a dysgu ar y gorau, ac mae'n cynnwys cydweithrediad rhieni, teuluoedd, awdiolegwyr ac athrawon, ymarferwyr a phenaethiaid yn ysgol y plentyn (McCracken a Laoide-Kemp, 1997).  Felly, rhaid sefydlu perthynas gadarnhaol gyda’r teulu a'r adran awdioleg.  
Os yw plentyn yn defnyddio cymorth radio yn yr ysgol neu yn cael trafferth rheoli'r system yn yr ysgol ac nad yw am ei ddefnyddio mwyach, efallai y byddwch yn gweld efallai y bydd yn dewis eistedd yn agos at flaen y dosbarth.  Mae hyn yn gryfder ac yn dangos eu bod yn ymwybodol o sefyllfa eu clyw ac yn ei derbyn.  
Roedd ymchwil a gynhaliwyd gan Kent a Smith (2006) yn rhoi mewnwelediad i'r rhesymau pam fod pobl ifanc yn gwrthod cymhorthion clyw ac yn canfod bod canfyddiadau pobl ifanc fyddar o deimlo yn ' normal ' yn pennu eu parodrwydd i wisgo cymhorthion clyw.  Nid yw yn anghyffredin gwrthod cymhorthion radio ac efallai fod rheoli'r cymorth radio wedi denu sylw diangen i blentyn ac y gallai beri anawsterau yn eu hymdrechion i deimlo yn ' normal '.  Gellid darparu cymorth er mwyn i'r broses o drosglwyddo a dychwelyd y cymorth radio mewn gwersi fod yn llyfn ac yn gynnil.  
Pan fydd plentyn yn cael trafferth ymgolli mewn sgwrs ac yn cymryd y rôl fel un sydd yn dibynnu ar ei gyfoedion, gellid cynnig dyfais cymorth radio ar wahân iddynt y gallant ei defnyddio i'w galluogi i fynd ati i wrando ar sgyrsiau ymhlith eu cyfoedion.  Fodd bynnag, gallai hyrwyddo ymwybyddiaeth o fyddardod i ddisgyblion alluogi cyfoedion plentyn i werthfawrogi eu hanawsterau a'u helpu i'w cefnogi a gwneud iddynt deimlo eu bod yn cael eu cynnwys yn fwy.  Canfu Kent a Smith (2006) fod perthnasoedd cadarnhaol gyda chyfoedion a oedd yn gweld cymhorthion clyw yn ôl eu harfer yn rhoi mwy o hyder i blentyn byddar a gwell ymdeimlad o hunaniaeth.  Mae hyn yn awgrymu bod cefnogaeth cymheiriaid yn cyfoethogi'r ffaith bod plant byddar yn cael eu cynnwys yn y lleoliad prif ffrwd.  Serch hynny, mae Salter et al. (2017) yn adrodd bod rhai athrawon yn cael diffyg dealltwriaeth o angenrheidrwydd offer awdiolegol er engraifft, fel gwrthod gwisgo cymhorthion radio neu yn credu bod offer yn galluogi disgyblion byddar i weithredu fel disgyblion sydd yn clywed. 
Yn wahanol i'r cymhellion seicogymdeithasol posibl y tu ôl i wrthod technoleg clyw cynorthwyol, mae Reddekal (2014) yn dadlau ei bod yn ymddangos bod agweddau ymarferwyr tuag at dechnoleg o'r fath yn ffactor mawr sydd yn effeithio ar eu defnydd.  Gall rhoi gwybodaeth i athrawon ac ymarferwyr y plentyn byddar am fanteision cymhorthion radio gael dylanwad cadarnhaol ar eu hagweddau a chynyddu defnydd y plentyn o'r cymhorthion radio yn yr ystafell ddosbarth. 

